39. ΑΝΑΓΚ. ΝΟΜΟΣ υπ’ αριθ. 83 της 29 Ιουλ./7 Αυγ. 1967 (ΦΕΚ Α΄ 136) Περί τρόπου χορηγήσεως των επιδομάτων και των πάσης φύσεως προσαυξήσεων του μισθού του Στρατιωτικού Προσωπικού και του Μονίμου Πολιτικού Προσωπικού του Στρατού Ξηράς. Άρθρον μόνον.-1.Το υπό του άρθρ. 11 του Α.Ν. 1502/50 προβλεπόμενον επίδομα ευδοκίμου παραμονής εν τω αυτώ βαθμώ ως ετροποποιήθη τούτο μεταγενεστέρως, παρέχεται εις τους Αξ/κούς, Ανθ/στάς και οπλίτας του Στρατού Ξηράς δι’ αναγνωριστικής πράξεως του Δ/ντού ΣΟΥ/ΓΕΣ και εν απουσία ή κωλύματι τούτου δια πράξεως του νομίμου αναπληρωτού του, εις δε τους Μονίμους Υπαλλήλους του Στρατού Ξηράς δι’ αναγνωριστικής πράξεως του Β΄ Βοηθού Αρχηγού Γ.Ε.Σ. βάσει των εκάστοτε ισχυουσών διατάξεων και άνευ γνώμης οιουδήποτε Συμβουλίου. 2.Το υπό των κειμένων διατάξεων προβλεπόμενον επίδομα πολυετούς υπηρεσίας των Αξιωματικών, Ανθ/στών, οπλιτών και Μονίμων Υπαλλήλων παρέχεται εις μεν τους υπηρετούντας εις Γ.Ε.Ε.Θ.Α., Γ.Ε.Σ., Κ.Υ.Π., ως και τους μισθοδοτουμένους παρά του Τ.Φ.Α. δια πράξεως του Δ/ντού Σ.Ο.Υ./Γ.Ε.Σ. ή του νομίμου αναπληρωτού του, εις δε τους υπηρετούντας εις ετέρας Μονάδας ή υπηρεσίας δια πράξεων των βοηθών Επιτελαρχών των Μεγάλων Μονάδων εις ας υπάγονται αι σχετικαί Μονάδες και υπηρεσίαι. 3.Τα λοιπά πάσης φύσεως επιδόματα, προσαυξήσεις και παροχαί, δι’ άτινα απαιτούνται αναγνωριστικαί πράξεις της Διοικήσεως, παρέχονται δια πράξεως του Δ/ντού Σ.Ο.Υ./Γ.Ε.Σ. ή του νομίμου αναπληρωτού του πλην των αναπηρικών επιδομάτων των Αξιωματικών Πολεμικής Διαθεσιμότητος, άτινα παρέχονται δια πράξεως του Β΄ Βοηθού Αρχηγού Γ.Ε.Σ. 4.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 